ดาราฮอลลีวูด “ทอม แฮงค์-ภรรยา” ติดเชื้อโควิด-19 ก่อนถ่ายภาพยนตร์ในออสเตรเลีย
ดาราฮอลลีวูด "ทอม แฮงค์-ภรรยา" ติดเชื้อโควิด-19 ก่อนถ่ายภาพยนตร์ในออสเตรเลีย
12 มี.ค. 2563

ผู้สื่อข่าวรายงานว่า ทอม แฮงค์ เปิดเผยว่า ตนเองและ ริตา วิลสัน ภรรยา ติดเชื้อไวรัสโคโรนาสายพันธุ์ใหม่ (โควิด-19) ขณะเตรียมถ่ายทำภาพยนตร์เรื่องใหม่ที่ประเทศออสเตรเลีย โดยเขาและภรรยาจะกักตัว และให้ความร่วมมืออย่างเต็มที่เพื่อความปลอดภัยต่อสาธารณะ และจะคอยอัพเดทข้อมูลเพื่อแจ้งให้ทั่วโลกทราบเป็นระยะๆ
โดยรายงานข่าวระบุว่า ขณะนี้ ทอม แฮงค์ กำลังอยู่ที่ประเทศออสเตรเลีย เพื่อเตรียมถ่ายทำภาพยนตร์ถ่ายทอดชีวิตของ เอลวิส เพรสลีย์ นักร้องระดับตำนาน
ด้านแถลงการณ์จาก ทอม แฮงค์ ระบุว่า เขาและภรรยารู้สึกเหมือนมีไข้และปวดเมื่อยตามร่างกาย อีกทั้งยังรู้สึกหนาวสั่นด้วย ทั้งสองจึงเข้ารับการตรวจร่างกาย ซึ่งผลตรวจพบว่าเขาทั้งคู่ติดเชื้อโควิด-19